**1. rész - PPT**

1.dia

2. dia

3. dia

* Baranya vármegyében több településen jelentős a német nemzetiséghez tartozók aránya, elsősorban a villányi járásban
* Rendkívül gazdag kulturális értékek és kincsek jellemzik a vármegyét
* Német nemzetiségi hagyományőrző és táncegyüttesekben viszik tovább a fiatalok a nemzetiségi hagyományokat.
* Aki többet szeretne megtudni a kultúránkról, tájházakba is ellátogathat.

4. dia

A keresztanyám viseleteket varr. Ezen a képen a műhelyében vagyunk. A nővérem már a sváb ruhájában van, nekem segít felvenni a saját viseletemet.

5. dia

* Pécs gazdag történelmi emlékekben, mint a dzsámi, a székesegyház, az ókeresztény sírkamrák.
* Kulturális rendezvényekből sincs hiány, mint a hangversenyek, színházi előadások, fényfesztivál, Zsolnay fesztivál.
* Számos túraútvonalon járhatjuk be a Mecsek mesés tájait.
* Minden korosztálynak megfelelő programokat lehet találni, legyen az kulturális, sport, vagy zenei rendezvény
* Minden évszakban érdemes ideutazni

6. dia

Ezen a képen a Flóra pihenő látható, ahova egy rövid, 10 perces sétával is el lehet jutni a parkolótól. Tehát olyan kirándulóknak is alkalmas, akik nem bírják a hosszabb sétákat, mint idősebbek, vagy kisgyerekkel utazók.

7. dia

* Sok borospince, borkóstolási lehetőség van a városban
* Különféle rendezvényeken, kulturális eseményeken is részt lehet venni, mint a borfesztivál, sváb zenei fesztivál, rozéfesztivál, Ha péntek, akkor Villány.
* Minden korosztálynak megfelelő kirándulási lehetőségek vannak.
* Gyönyörű túraútvonalak találhatók a környéken, van egy kilátó a régi kőbánya felett, ahonnan be lehet látni a környéket
* A Palkonyára vezető kerékpárutat végig lehet járni a városban kölcsönzött kerékpárokkal.

8. dia

A képen a villányi Eislingen tér látható.

9. dia - Köszönöm a figyelmet!

**2. rész**

Hagyománytisztelet

Egyszer volt, hol nem volt, volt egyszer egy suszter. Gerbl Antal volt a becsületes neve. Vagyonos ember volt. Régimódi tornácos házban lakott a feleségével, Till Náncsival, tele a szüleitől, nagyszüleitől örökölt holmival.

 Ám a suszter modern dolgokra vágyott. Nem akart már strikepacskert hordani, sportcipőt szeretett volna; nem akarta vánkosra tenni a fejét, dunyhával takarózni, hanem paplanra vágyott. Nem esett jól neki az ülés a hokedlin, fotelbe kívánkozott.. A spájzban sem akart már stelázsit látni, se a diót acskóban, a zsírt bödönben tartani, műanyag edényt szeretett volna. Dehát mit tegyen a sok régi holmival? Kidobni sajnálta volna, elajándékozni szégyellte.

 Egyszer csak remek gondolata támadt! Odaadja egy múzeumnak a távoli nagyvárosban. Így is tett. A múzeumigazgató megköszönte az adományt és azt mondta, hálásak, hogy a suszternek ilyen fontos a hagyományok megőrzése. Elmondta, milyen jó lesz, ha olyan gyerekek és megismerhetik a népi kultúrát, ahol otthon már nincsenek ilyen értékes dolgok.

 Azonban a suszter erre már nem figyelt. Igyekezett az áruházba, hogy a régi holmijai helyett szép új, divatos műanyag dolgokat vegyen.

 Telt-múlt az idő. Egyszercsak a suszter unokája, Lackó osztálykirándulásra indult a nagyvárosba. A tanár elvitte a gyerekeket a múzeumba is. Ahogy körbesétáltak a termekben, a gyerekek egyre iperkedtek, hogy belássanak a magasan levő tárolókba. Szép dolgokat láttak: tutyikat, hímzett stafírungot, kézzel faragott sámlit.

 Amikor Lackó hazaért, elmesélte, mi mindent látott.

- Nagyon szép volt a múzeumban, nagypapa. Láttunk konyhai dolgokat, bútorokat, régi ruhákat. Képzeld, olyan ágyneműt is láttam, amibe bele volt hímezve az ómami monogramja. Csak egyet sajnálok, hogy nálunk itthon már nincsenek olyan szép holmik, mint amik a múzeumban vannak.

A tanulsága szerintem az, hogy fontos a hagyományok megőrzése, de még fontosabb a hagyományok tisztelete is. Azzal, hogy odaadta a családi örökséget a múzeumnak, lehetővé tette mások számára, hogy megnézzék, de nem tisztelte az ősei örökségét. Ez pedig szomorú dolog, mert csak azt tudjuk megőrizni, amit szeretünk és tisztelünk is.

**3. rész**

A nevem Tengler Mariann, Siklóson lakom. Apukám Villányból, anyukám az Ormányságból származik. Ötödikes vagyok, a siklósi Kanizsai Dorottya Általános Iskolába járok. Szeretek utazni, főleg vonatozni. Szívesen járok múzeumba, színházba, koncertre, biciklizni.

legutóbbi múzeum: Természettudományi Múzeum, Budapest

kedvenc múzeum: Keszthely, Majormúzeum

legutóbbi színház: Robinson! Pécsi Nemzeti Színház

legutóbbi koncert: Kormorán együttes Siklóson (Ki szívét osztja szét)

idei legjobb koncert: Zengő együttes (népzene) az E78-ban a Zsolnay negyedben.

A szüleim tanárok, két nővérem van: Johanna és Gabriella.

Fontos számomra a származásom, hogy magyar és sváb vagyok. Nekem is van már saját viseletem, abban vonultam fel a villányi borfesztiválon. (sváb és mezőségi)

**Miért lennék jó kis nagykövet?**

Szeretek utazni, új helyeket, új embereket megismerni. Nagyon büszke lennék arra, ha én képviselhetném azt a helyet, ami a számomra a legszebb, legkedvesebb. Generációk óta itt él a családom, a szeretteim, az őseim.

Fontos számomra a családi arc, a családi örökség, de sváb és magyar örökségem is. Az örökség számomra az arcvonásokat, a zenét, a kultúrát, a táncainkat jelenti.

Sokat utaztam már a megyében országhatáron belül (Győr, Zalaegerszeg, Budapest, Gödöllőn, Keszthelyen, Szennán, Kaposváron jártam idén), ezért jól együtt tudnék működni a többi kis nagykövettel.

A német nemzetiséghez tartozom, ezért vármegyémen kívül ezt is tudnám képviselni.

Köszönöm, hogy meghallgattak.